Medės Krikštai

Medės Krikštai (arba Medės Grikštai) – buvęs kaimas Kretingos rajono savivaldybės pietrytinėje dalyje, 14 km į pietus nuo Kartenos ir 7 km į pietryčius nuo Baublių, prie kelio Kartena-Mikoliškiai-Gargždai, Mikoliškių šiaurinėje dalyje, prie Juodupio upelio.

Istorija
Kaimas susiformavo XVII-XVIII a., priklausė Mikoliškių dvarui ir Gargždų parapijai. 1821–1826 m. jame buvo 6, o 1839 m. – 3 baudžiauninkų sodybosJanina Valančiūtė. Gargždų miesto ir parapijos istorija, Vilnius, 1998, p. 361–362, 364.. 

1880 m. kaimo centrinėje dalyje stovėjo 3 sodybos, o pietvakariniame pakraštyje prie Juodupio upelio ir Gargždų kelio buvo Urboniškių vienkiemisMikoliškių valdos 1880 m. planas. – Kretingos muziejaus Ikonografijos rinkinys, GEK11900.. 

K. Mažono sodybos kieme XIX a. pabaigoje buvo pastatytas meniškas koplytstulpis su kalvio darbo kryželiu ir medine Marijos skulptūra.

Sovietmečiu kaimas priklausė Kretingos miškų ūkiui. Jame veikė medienos sandėlis ir pirminio apdorojimo įmonė (lentpjūvė), įsikūrė Mikoliškių girininkijos administracija. 

XX a. 8 dešimtmetyje Medės Krikštų kaimas buvo prijungtas prie Mikoliškių kaimoLietuvos TSR administracinio-teritorinio suskirstymo žinynas, t. 2. Vilnius: Mintis, 1976, p. 368..

 Gyventojai 

 Kultūros paveldas 

Mikoliškių koplytstulpis su Marijos Maloningosios skulptūra (XIX a.).

 Šaltiniai 

Kategorija:Panaikintos Kretingos rajono savivaldybės gyvenvietės